UNA SÈRIE DE NETFLIX
Coneixem de debò els nostres pares?
El meu pare, per exemple. Jo creia que era com un llibre obert.
Un amant de teories conspiranoiques i mostres gratuïtes d'afecte.
Però d'estudiant el van acusar d'un assassinat que va passar allà dalt.
I jo em pregunto…
GÒTIC I GLAMUR RAVE'N 1990
…què va passar realment aquella nit de tempesta de fa 32 anys?
Crec que tenia una espasa. I no es porten bé, això segur.
No soc una xerraire, xèrif Walker,
però és culpa de la Morticia Frump.
Es barallaven per ella.
Tish…
No sé què dir, Gomez.
Veure't així, emmanillat, acusat d'assassinat…
- Mai t'he estimat més que ara. - Cara mia.
Vinga, ja n'hi ha prou, Addams. Som-hi.
Molt bé, llestos. Marxem.
BENVINGUTS AL CAP DE SETMANA DE LA FAMÍLIA
CAPÍTOL V "SEMBRA FUNESTA, TRISTA COLLITA"
Ah, quin aire pudent d'angoixa adolescent!
Van ser els millors anys de la nostra vida, oi, Tish?
Sens dubte, mi cariño.
Espero que la Dimecres s'alegri de veure'ns.
Li he deixat un munt de missatges a la bola de vidre. No ha contestat.
No pateixis, boqueta de pruna.
Segur que es mor per veure'ns.
Vinga, anem-hi.
Mai Més es va crear com a refugi per als nostres fills.
Per aprendre i desenvolupar-se, independentment de qui o què siguin.
La majoria de vosaltres no sabeu que un alumne ha patit un greu accident.
Per sort, us puc dir que l'Eugene està millorant
i sembla que es recuperarà del tot.
Centrem-nos en això
i fem que aquest sigui el millor Cap de setmana de la Família.
Millorant?
Més aviat en coma.
L'has anat a veure?
Ets amiga seva.
- És a l'hospital per mi. - No és culpa teva, sents?
Fa una setmana que el monstre no ha atacat ningú.
Potser l'has espantat.
Potser ha fugit per evitar aquest cap de setmana.
Mira. Hi ha coses que no canvien mai.
No duc la màscara de la pesta.
Vols mirar la meva família?
Mentalitat de llopada tòxica.
La meva mare traurà les urpes criticaires en 30 segons.
Fem-ho i que passi.
Aquí està. Hem trobat tant a faltar els ulls acusadors i el desdeny juvenil!
Com estàs, nuvolot meu?
Creia que Cosa us explicava tot el que faig.
El vostre secret patètic no va durar gens.
I com li va tot?
Encara té els cinc dits?
Tranquil, no li he tallat ni una sola falange.
De moment.
Explica'ns-ho tot.
Des que em vau abandonar, m'han caçat, se m'han aparegut
i m'han intentat assassinar.
Ai, Mai Més, com t'estimo!
Enid!
Deixa que et vegi.
- Un miler, dos milers… - No t'has estant depilant?
Tres segons. El teu rècord personal.
Et trobes bé? Sembles un xic anèmica.
Ja menges prou carn vermella?
També m'alegro de veure't, mama.
I a tu, papa.
No sé si puc aguantar molt més caliu familiar.
Encara no t'has disculpat per haver-te portat com un imbècil.
Perdó pel que va passar al ball.
Sento haver-te demanat el cant de sirena.
- El teu pare tampoc vindrà aquest any? - Exacte.
Ha enviat un missatge. I la teva mare?
La Gabrielle no ha vingut des que vaig arribar.
Deu estar prenent el sol a les Seychelles.
La meva filla estimada!
He pogut venir.
No m'ho perdria per res en el món.
L'has jutjat malament.
ANUARI MAI MÉS 1991
El nostre antic anuari.
No me'l miro des de fa més de 20 anys.
Vam passar-ho molt bé, oi, Larissa?
Alguns millor que altres.
No siguis tan modesta.
Tu omples qualsevol lloc amb la teva presència.
Com una sequoia majestuosa.
Llavors tu series la llenyadora.
Quant l'he trobat a faltar, el teu sentit de l'humor àcid!
Te'n recordes del duet que vam fer per al Concurs de talents del Solstici?
Amb la teva imitació de Judy Garland et vas quedar morta de gust.
Sona indubtablement suïcida.
La meva foto no hi és.
De debò? Sí que és estrany.
Me'l deixes aquests dies?
Així el Gomez i jo podrem recordar els bells temps.
Bé, anem a la qüestió que ens ha portat aquí, us sembla bé?
Per desgràcia, l'adaptació de la Dimecres ha estat espinosa, per dir-ho suaument.
Per no voler acceptar
la cultura de deshonestedat i de negació que s'hi respira.
Un monstre va matar el Rowan i ha portat l'Eugene a l'UCI.
Per molt que diuen que està millorant.
Hem educat la Dimecres per dir el que pensa.
La seva llengua afilada pot tallar molt.
La seva terapeuta creu que no s'ha obert prou a les sessions.
- No han donat els resultats esperats. - No soc un experiment.
He parlat amb la Dra. Kinbott i estem d'acord
que seria bo per a tota la família que féssiu una sessió de grup amb ella.
No.
Suposava que diries això, però els teus pares ho deuen entendre.
No em vull posar de part seva, però només ens quedem el cap de setmana.
Au, vinga.
Quin mal pot fer? La veritat, sempre he admirat els reductors de caps.
Els psicòlegs no ho fan, això, mon chéri.
Vaja.
Doncs quina pena.
Però el que sigui per la nena.
EL MÓN DELS COLONS
Sí.
Que regirin la cova buscant senyals de la bèstia.
Que no es deixin ni una pedra. Ho vull tot guardat com a prova.
I parla amb el laboratori sobre l'ADN de l'urpa.
Hi ha un noi a l'UCI i un grapat de gent al dipòsit.
No en vull més.
Molt bé.
El molt cabró…
Què passa?
Costa haver de veure un assassí passejant-se pel poble.
Els importa prou la Dimecres per anar a teràpia.
Vinga, Tyler. No comencis.
No vull remoure el passat de la família davant d'una desconeguda.
Creus que no em costa explicar-li les misèries?
Tinc moltes coses a fer, nano.
Ja tens els resultats?
D'acord. Acordona el local. Ara vinc.
Pare, estàs bé? Què passa?
Saps el Reggie, el forense?
S'acaba de volar el cap.
A veure, qui vol començar?
Podem comentar com és no tenir la Dimecres a casa.
No sé, jo puc dir
que em costa no tenir la Dimecres a prop.
Qui em diria que trobaria a faltar que m'ofeguessin.
Morticia, Gomez.
- Com ho porteu? - També ha estat una tortura.
Per sort, al poltre del meu germà Fètid n'hi caben dos.
Un bon estirament treu el millor de tots dos.
Querida mía.
Prou!
És l'hora que els pares em sentin.
Sembla que m'han mentit.
Guarden secrets.
Secrets criminals que han de surar.
Qui era Garrett Gates i per què t'acusen de matar-lo?
Van retirar els càrrecs. El teu pare és innocent.
- El xèrif del poble no sembla convençut. - Dimecres, prou.
No és el moment ni el lloc adequat.
De fet, és el lloc perfecte.
- Aquestes sessions… - Doctora, això no va amb vostè.
I no debatré ara amb tu una caça de bruixes de fa dècades.
- Però… - Potser podríem…
No. La sessió s'ha acabat.
Com tu vulguis, mare.
- Dimecres? - Si no em dieu la veritat,
hauré d'excavar-la jo mateixa.
No…
Gràcies pels dolços.
És un popurri aromàtic.
Emporta't el bol.
Com se t'acut?
Com pots parar-li una emboscada així al teu pare! Dimecres!
Com? Has insistit que estudiés aquí.
Creies que no descobriria el secret?
No saps tota la història. Ell no va res de dolent.
Això ho jutjaré jo.
Popurri?
Com m'has trobat?
La comunitat CantMatinal et troba a faltar.
Jo també.
Dius 'comunitat' per no dir 'secta'?
Som un moviment de desenvolupament personal
que ajuda la gent a controlar la seva vida.
- Mentre en controleu els diners. - No vinc a discutir, Brandy Jane.
Em dic Bianca.
Nom nou. Vida nova.
- Torna a casa. - Allò no ha estat mai casa meva.
- El Gideon va dir que et resistiries. - No me'l mencionis.
Li importarien un merda una mare i la seva filla si no fóssim sirenes?
No parlis així del teu padrastre.
T'hi has casat.
Vol que vinguis a casa i que siguem una família de debò.
Passo. Ja té una sirena per als seus negocis.
Adeu, mare.
I no vull veure més polseres de CantMatinal al poble.
El meu cant de sirena s'esgota.
Reclutem cada vegada menys
i la gent que no toca fa cada cop més preguntes.
No t'ho demano per favor.
I si m'hi nego?
Llavors tothom sabrà que el cant de sirena és el que et va portar a Mai Més.
Una cosa que faig per mi mateixa i la vols destruir.
No has fet absolutament res, Bianca.
Enredes gent de casa bona, però no són amics teus.
Tard o d'hora et veuran com ets.
Una sirena no muda mai les escates.
Tens tot el cap de setmana per acomiadar-te.
MEL DE FLORS SILVESTRES
He collit el rusc tres.
Les abelles et necessiten.
Et necessitem.
Gràcies per vigilar-lo.
Novetats?
No s'ho mereixia.
Hi hauria de ser jo.
Per què vas anar-hi sense mi?
No volíem espantar-te, guapa.
Deus ser la Dimecres.
Som les mares de l'Eugene. La Sue i la Janet.
No deixava de parlar de tu.
I de tenir-te als Brunzinaires.
Per a l'Eugene no ha estat fàcil integrar-se a Mai Més.
Estava molt content d'haver fet una amiga de debò.
Li he portat mel.
S'estima el coi d'abelles com si fossin filles seves.
Criatures zumzejants.
Es posarà bé, oi?
Me n'haig d'anar.
És el primer suïcidi al dipòsit de cadàvers.
No saben què fer-ne del cos.
Què has esbrinat?
L'arma era legal i la tenia registrada. Una Colt .45.
- La guardava al calaix. - Vaig veure'l la setmana passada.
Marxava de creuer amb la dona. Semblava cofoi per jubilar-se.
Mai sabem què li passa pel cap a algú.
A ell, una bala. Hi ha vídeos de seguretat?
No. Van tapar la càmera. Xiclet negre.
Estan revisant les imatges per veure des de quan hi és.
Xiclet negre.
Quina sorpresa.
La nota de suïcidi diu que se sentia culpable per un antic cas.
Diu que el va encobrir amb un informe fals
i que ha viscut amb culpa tots aquests anys.
Quin cas?
El de… Garrett Gates?
Garrett Gates? No pot ser.
- Coneix el cas? - Fa 30 anys que vull tancar el paio.
Sap qui ho va fer?
Només hi ha hagut un sospitós.
Sempre he pensat que encobrien la veritat.
Ara en tinc proves.
ADORAT FILL I GERMÀ PERDUT MASSA JOVE, ESTIMAT PER SEMPRE
Estic morta de gana.
No menges, reina?
L'apetit em defuig, mare.
Igual que fa la veritat amb tu.
Li ho hem d'explicar.
No ens creurà de cap manera.
Hem de ser forts.
I esperar que passi alguna altra cosa més macabra que la distregui.
Què, em faràs demanar-t'ho?
L'Ajax i jo encara no hem definit la nostra relació.
No parlo de nois.
Ja t'has transformat en lloba?
No.
Quina decepció.
Jo, sempre.
Una decepció descomunal.
Es pot saber què es això, xèrif?
Què passa, Sra. Thornhill?
No en tinc ni idea.
Gomez Addams.
Puc ajudar-lo, xèrif?
Queda detingut per la mort de Garrett Gates.
Pot romandre en silenci.
Tot el que digui serà emprat en contra seva al tribunal.
Papa?
Té dret a un advocat.
Si no se'l pot permetre, en tindrà un d'ofici.
Tormenta meva, com està la teva mare?
Fatal. No suporta veure't de taronja.
Avui l'he vist posant una rosa a una tomba.
A la làpida hi deia "Garrett Gates".
El noi que t'acusen d'assassinar.
M'ho expliques?
El Garrett es va encapritxar amb la teva mare.
Va confondre amabilitat per interès.
El capritx es va tornar obsessió
i va començar a assetjar-la.
- No vau trucar a la policia? - Sí.
Com era d'una família rica i establerta al poble, no ens van creure.
El pare del Garrett, un intolerant amb els rarets,
no admetia que la teva mare acusés el seu fill.
Tot va explotar la nit del ball, el Rave'N.
La teva mare i jo havíem sortit a prendre l'aire.
Addams!
Llavors el vaig veure.
S'havia colat a l'institut.
La seva obsessió per la teva mare l'havia fet embogir.
Em va clavar els ulls, desbordants d'intencions criminals.
Ves-te'n d'aquí. A mi no em farà mal.
Garrett, no!
Garrett, para!
Vaig veure passar tota la meva vida.
Vessant gelosia i odi, el Garrett era impossible d'aturar.
En veure l'espasa, l'instint de supervivència em va salvar.
Va ser un desgraciat accident.
Si soc objectiva, la seva confessió sona totalment creïble
i l'ha narrat amb el perfecte to de sinceritat.
Potser el meu pare és qui diu ser.
Gràcies per dir-me la veritat.
Però hi ha tot el que no diu.
Com s'acaricia el bigoti.
El seu picar d'ull reconfortant.
Jugo a la ruleta russa amb ell des dels dotze anys.
M'ho conec, això.
Sento no haver estat millor pare.
Podem evitar l'excés de sentimentalisme?
Sé que et fa sentir incòmoda.
Quants pares li donen un sabre a la seva filla amb cinc anys?
Els teus tocs de sabre eren la perfecció absoluta.
O la fan nedar amb taurons?
Van saber igual que jo que tenies la sang freda.
- O li ensenyen a escorxar una serp? - Ben cuinades, tenen gust de pollastre.
Vas mirar d'ensenyar-me a ser forta i independent.
Com saber moure'm per un món de traïció i prejudicis.
Gràcies a tu entenc com és d'important
no perdre de perspectiva qui soc.
Si parlem de paternitat, ho has fet més que bé.
Gracias, Dimecres.
Hem de parlar.
Com coi has entrat a…?
Bernice? Bernice!
Pot ser que hagin trucat a la Bernice oferint un rescat pel seu cat, el Swifty.
El meu pare no va matar el Garrett Gates.
Tinc la seva confessió signada i el sabre que ell va identificar.
Li ho enviaré tot al fiscal del districte.
No li sembla tot massa oportú?
El forense se suïcida per culpa d'un cas de fa dècades
exactament quan el meu pare, el seu sospitós, és aquí al poble.
Només hi veig un culpable que pagarà pel seu crim.
Emmanillar-lo personalment va ser la cirereta, això sí.
No s'adona que algú està desesperat per aturar la meva investigació?
Vaig trobar la cova de monstre i li vaig portar proves d'ADN.
Va arribar a enviar-les?
Potser et sorprèn, però el món no gira al teu voltant.
Té, els resultats de l'ADN. No hi ha coincidència. Inconclusiu.
Creu de debò que són només coincidències?
Qui hagi atacat l'Eugene ha mort el forense.
Han sabotejat la càmera de seguretat del dipòsit
i no sabem què ha passat.
Han tapat la lent amb xiclet. Xiclet negre.
Podria analitzar-ne l'ADN.
Algú vol treure'm del mig. Tot això són subterfugis.
No, tot això és l'acció de la justícia.
La família Gates mereix passar pàgina, per molt que ja no en quedi ningú.
Què va passar?
La mare es va penjar al jardí.
El pare va beure fins a morir. Ni la germaneta es va salvar.
Ja òrfena, la van enviar a l'estranger i va morir ofegada.
No en queda ningú.
El teu pare té a sobre la mort del Garrett i la de tota la seva família.
Té, t'he portat un regal.
Quin detall. No calia que em portessis res.
Ja ho sé. Sento haver començat el cap de setmana amb mal peu.
Vull que sàpigues que només vull el millor per a tu.
CAMPAMENT D'ESTIU
CAMPAMENT DE LICANTROPIA
Què és, tot això?
Són fullets.
De campaments.
No són campaments qualssevol.
Són de conversió licantròpica.
No siguis dramàtica, Enid.
Teràpia de conversió per a homes llop?
Va funcionar de meravella amb la cosina Lucille, no?
Set setmanes a la costa balcànica i ja estava udolant-li a la lluna.
Com ha de ser.
No vols transformar-te en lloba i ser normal d'una vegada, amor?
Ves-te'n.
Et porto els estris de pesca.
No intentis ser amable.
No t'escau.
Hi ha el teu esquer favorit.
Què li passarà, ara?
Ha confessat, així que no el jutjaran.
El sentenciaran i l'enviaran a la presó,
on perdrà el cap per ser lluny de la mare.
No s'han separat una nit des que es van casar, saps?
Esperava ser jo el primer pres de la família.
El Lurch i jo hi havíem apostat.
Vinga. A veure si els peixos piquen.
Gens malament.
El trobaré a faltar.
Això encara no ha acabat. És innocent.
Bé,
si algú pot descobrir qui ho va fer…
ets tu.
Has d'esbrinar la veritat i alliberar el pare.
Fins llavors, tots dos sabem que la mare s'ensorrarà.
Per això hem de ser molt forts.
I em refereixo a tu.
Va, dona-me'n una.
I on és la mare?
Ha dit que volia estar sola
on no la pogués trobar ningú
Hola, mare.
Hola, Dimecres.
Llavors ets una Belladona.
No has trigat gens.
En realitat, els he rebutjat.
Perquè jo n'era membre?
Mai faré justícia al teu llegat, així que per què intentar-ho?
Guanyo la Copa Poe. Tu en tens quatre. El club d'esgrima. Tu en vas ser capitana.
Per què em vols aquí, on visc sota la teva ombra?
No és una competició, Dimecres.
Tot és una competició, mare.
Però els he rebutjat perquè son un club social anodí.
Érem molt més que això.
La nostra missió era protegir els rarets de la intolerància.
La fundadora del grup va ser una avantpassada mexicana del teu pare.
Dels primers a arribar als EUA.
La Goody.
Té un quadre al Món dels Colons.
Quina ironia. Va ser ella qui va matar Joseph Crackstone.
Els Belladona van ser la seva resposta, secreta però mortal, a l'opressió d'ell.
Sé per què has vingut, Dimecres.
Endavant, demana-m'ho.
El pare no va matar el Garrett Gates, oi?
No.
Quan vaig arribar allà dalt,
el teu pare lluitava per la seva vida. Era terrorífic.
Garrett, no!
Garrett!
Garrett, para!
Deixa'l estar!
No oblidaré mai com em va mirar.
Treia escuma per la boca i tot.
Era com mirar als ulls una bèstia rabiosa.
Ai, no.
Quan vaig sentir el xiscle, me'n vaig adonar del que havia fet.
El teu pare va reaccionar amb molta…
calma i valentia.
Tish, has de marxar ara mateix.
Ves a la teva habitació i tanca la porta. No has estat aquí.
M'entens?
Morticia!
Torna a posar-la a la taula.
- Ves-hi! - D'acord.
El teu pare va acceptar la culpa per protegir-me.
Vaig alegrar-me molt quan el van declarar innocent,
però ho sabia:
algun dia això tornaria, com una maledicció.
Deies que el Garrett treia escuma i els seus ulls no semblaven humans.
No he vist mai ningú tan cegat per la ira.
Potser no era ira.
Saliva escumosa, nines dilatades, confusió mental…
Què indiquen aquests símptomes?
És possible?
Haurem d'esbrinar-ho.
Això em recorda quan jugaves amb el teu primer kit d'enterradora.
Estaves tan feliç que quasi somreies.
Segur que no vols ajudar-me?
No cal, reina. No t'espatllaré la diversió.
El moment de la veritat.
Hola, Garrett.
Jo tenia raó.
Vaja, què tenim aquí?
Hi haurà una reunió familiar dels Addams al calabós.
Quedeu les dues detingudes.
Poseu-vos còmodes. Us hi estareu tota la nit.
Ni tan sols la llei ens pot tenir separats.
- Almenys tindrem una última nit junts. - Sí.
He vist xacals amb més autocontrol que vosaltres.
Cap dels dos resistiria una condemna llarga.
Gràcies a mi, no caldrà.
La nostra nina reclusa havia de saber com escapar.
Un record de la nostra excursió. Un préstec del Garrett.
Va morir enverinat amb belladona.
La conservació dels teixits i el tint blau ho confirmen.
- Això vol dir que s'estava morint… - Abans que li clavessis l'espasa.
Estàs encara més esplendorosa com a dona innocent.
Sí.
Podeu contenir-vos per una vegada i centrar-vos?
Demostra'm que mereixes ser el meu fill!
Mata aquells pàries!
Cola't al ball i adultera el ponx.
Addams!
Dimecres.
Has tingut una visió?
Què ha passat?
Què has vist?
Quan va morir, portava a la butxaca un flascó de belladona que es va trencar.
No era per matar el pare.
Volia matar tothom a l'escola amb el verí de belladona.
EL MÓN DELS COLONS
Gràcies per rebre'ns amb urgència, senyor alcalde.
Bé, les amenaces velades tenen aquest efecte.
Al Garrett Gates no el va matar una ferida.
El llustre blau indica enverinament amb belladona.
Però això ja ho sabia, oi?
Perquè quan vostè era el xèrif va portar el cas i el va encobrir.
Ansel Gates odiava els marginats i Mai Més.
Deia que la terra on s'aixecava l'escola
li havien robat a la seva família feia més de 200 anys.
El Garrett volia adulterar el ponx
i matar tots els alumnes al ball.
L'Ansel m'ho va confessar en plena borratxera.
Va ser idea seva.
Per què va fer que el Dr. Anwar falsifiqués l'autòpsia?
Vostè sabia la veritat sobre la seva mort.
Mireu, la meva feina era mantenir la pau.
Si anàvem a judici, Jericho i Mai Més haurien perdut tota la reputació.
La reputació que li preocupava era només la seva.
El Garrett es vantava de com el seu pare tenia el xèrif a la butxaca.
Un any més tard, el van nomenar alcalde.
Amb el suport de l'Ansel Gates, és clar.
Aquesta afirmació m'ofèn.
A mi m'ofèn que vostè podria haver evitat la mort del Garrett
si hagués fet la seva feina quan vaig denunciar que ell m'assetjava.
Però no.
Els homes com vostè no tenen ni idea de com és que no et creguin.
Què voleu?
La retirada de tots els càrrecs.
L'alliberament immediat del meu pare amb una disculpa inequívoca del xèrif.
Tenim un acord?
Has estat impressionant.
AJUNTAMENT DE JERICHO
Des de quan tens visions?
Des de fa uns mesos.
Abans de venir a Mai Més.
Sento que no volguessis dir-m'ho.
Sé que hem tingut diferències,
navegant les corrents tèrboles de la nostra relació mare-filla.
Però pots comptar sempre amb mi, Dimecres.
Sempre.
A vegades, toco algú o alguna cosa
i veig llampecs violents del passat o del futur.
No ho sé controlar.
La nostra habilitat psíquica rau en l'espectre de qui som.
Per la meva personalitat,
normalment tinc visions positives.
Per això soc un Colom.
I algú com jo, que veu el món a través d'una lent més fosca?
Ets un Corb.
Les teves visions són més fortes, més potents.
Sense un bon entrenament, poden portar a la bogeria.
T'ajudaria si pogués, Dimecres,
però no ens entrenen els vius.
Algun dels nostres avantpassats ens ve a buscar quan arriba el moment.
La Goody ho ha fet.
L'he vista.
Ves amb compte, Dimecres.
La Goody va ser una bruixa poderosa,
però la revenja la va portar massa lluny
i ni ella es va poder salvar.
Sento tot això.
No guardo rancúnies,
només deutes de sang.
Sembla que els nostres fills s'han fet…
molt amics.
Pobre del noi que caigui sota la seva visió viperina,
però deu ser bon nano.
Ella no toleraria una altra cosa.
Sí, ell ha sortit a la seva mare.
Papa!
Com t'he trobat a faltar, papa!
Querida.
Mi amor.
No us passeu.
Està decidit. Sis setmanes al Campament Udol.
- Hauràs de triar una activitat… - No.
Perquè no hi aniré.
Ni aquest estiu ni cap.
Si he de transformar-me en lloba, serà al meu propi ritme,
no al teu.
Tant de bo algun dia em sàpigues acceptar per qui soc.
Estic orgullós de tu, nena.
Tu fes la teva.
Vindré a ajudar-te amb una condició.
Deixa'm acabar el curs primer.
Com sé que no et tornaràs a escapar?
Perquè tenim molt a perdre. Però, després d'això,
tant CantMatinal com tu sortireu de la meva vida… per sempre.
Ja està bé.
Com a mínim, el Cap de setmana Familiar ha estat entretingut.
No podies ser un assassí.
Per molt que això em dolgui,
gracias, petita trampa mortal.
Mentre fullejava les pàgines d'aquest anuari,
recordava els moments meravellosos que hi vaig passar, aquí.
Però van ser només això.
Moments meus.
Tu marcaràs el teu propi camí.
No vull quedar-me fora de la teva vida.
Si em necessites per a alguna cosa,
per al que sigui,
em tens a la bola de vidre.
Gràcies, mare.
Ho sabia.
Aquella nit vaig veure morir el Rowan.
- Perdona? - Quan el Rowan va aparèixer, era vostè.
Al concurs de talents amb la meva mare,
no va imitar la Judy Garland: s'hi va transformar.
És metamòrfica.
Quina teoria més fascinant.
A veure què hi diu el xèrif Galpin.
No ho explicaràs a ningú, senyoreta.
I tampoc importaria gaire.
El pare del Rowan sap què va passar
i està d'acord amb deixar les autoritats de banda.
Per què ho faria, això?
Perquè el Rowan no estava bé del cap.
La telecinesi l'estava tornant boig
i va intentar matar-te dos cops.
La seva tràgica mort ens va permetre redreçar la situació
sense perjudicar la imatge del Rowan ni de l'escola.
Fa el mateix que l'alcalde Walker.
Enterra cossos per tapar els draps bruts.
Vaig fer el que calia per evitar-li un escàndol a l'escola
- i protegir els alumnes. - Expliqui-li-ho a l'Eugene.
Com l'està protegint, a ell?
No pot ser!
PLOURÀ FOC
Subtítols: Adán Cassan